  Анжелика Тихонова корреспондент Удмуртиысь Владислав Лекомцев суй-пыдзыя сӧсыр спортсменъёс пӧлын 2021-2022 сезонын биатлонъя Дуннелэн кубокезлэн чошатсконъёсаз 645 балл люказ («сылӥсьёс» категориын) но хрусталь глобуссэ басьтӥз. Йылпумъясь ӵошатсконъёс Швециысь Эстерсундын ортчизы. Со сярысь Удмуртиысь суй-пыдзыя сӧсыръёслэн физкультурая но спортъя федерацизылэн «ВКонтакте» мерлыко вотэсысь бамаз ивортӥзы. Та хрусталь глобусэз Владислав Лекомцевлэн куасэн бызьылонъя но биатлонъя Дуннелэн кубокъёсызлы йылпумъянъёсъя дасэтӥез луиз ини. «Сылӥсьёс» категориын огъя зачётын кыкетӥ но куинетӥ интыосты озьы ик Россиысь спортсменъёс басьтӥзы. Кыкетӥ Александр Проньков луиз (485 балл), куинетӥ - Виталий Малышев (415 балл). Тодэ вайытом, азьвыл Владислав Лекомцев куасэн бызьылонъя Дуннелэн кубокезлэсь хрусталь глобуссэ утӥз. Тегъёс: Спорт Удмуртия ВладиславЛекомцев Россия ДуннелэнКубокез  